
*ASIA DE VEST ŞI DE SUD-VEST*

Această regiune geografică se află în partea de vest a continentului, la contactul cu Europa şi Africa. Are, în cea mai mare parte, limite marine, cele terestre fiind prezente numai în est, unde se învecinează cu Asia de Sud, şi pe o mică porţiune în nord, unde se întinde lanţul muntos Caucaz, care constituie graniţa dintre Asia şi Europa. Deşi deţine numai o şeptime din suprafaţa Asiei şi mai puţin de o zecime din populaţia acesteia, Asia de Vest şi de Sud-Vest concentrează peste o treime din ţările continentului.Totodată este regiunea din Asia cu cea mai mare varietate de populaţii: arabi, persani şi turci – care formează majoritatea, evrei, armeni, greci, azeri, georgieni ş.a. Armenii, evreii şi grecii sunt printre cele mai vechi popoare ale lumii.

Asia de Vest şi de Sud-Vest este cea mai bogată regiune din lume în petrol şi gaze naturale. Ca dezvoltare economică, ţările de aici au niveluri diferite. În ansamblu, Asia de Vest şi de Sud–Vest este o regiune de platouri vechi, constând din: două peninsule, Arabia şi Asia Mică, ocupate de platouri înconjurate de munţi; Podişul Iranian, desfăşurat la est de Golful Persic; o câmpie joasă şi fertilă, Câmpia Mesopotamiei. […]

Câmpia Mesopotamiei este singura câmpie mai întinsă din Asia de Vest şi de Sud–Vest. Este foarte fertilă, datorită celor două fluvii care o delimitează: Tigru şi Eufrat. Fertilitatea ei a favorizat încă din vechime dezvoltarea unor mari civilizaţii: sumeriană, akkadiană, babiloniană. […]



Cele mai mari altitudini, peste 5000m, se înregistrează în munţii Caucaz şi Ararat. […]

Ararat (sau Agri) este un vulcan stins şi unul dintre cei mai înalţi munţi din Asia de Vest şi Sud-Vest (5165 m). Fiind foarte impunător, tradiţia biblică l-a considerat locul în care s-a oprit corabia lui Noe, după potop. […]

Cu excepţia zonei mediteraneene şi a Câmpiei Mesopotamiei, este o regiune aridă, semiaridă şi deşertică (Rub al Khali, Nefud, Dasht-i-Lut, Negev ş.a.).

Clasificarea ţărilor Asiei de Vest şi de Sud-Vest:

### Orientul Apropiat:

#### Turcia, capitala: Ankara

#### Cipru, capitala: Nicosia

#### Siria, capitala: Damasc

#### Liban, capitala: Beirut

#### Israel, capitala: Ierusalim

#### Iordania, capitala: Amman

### Orientul Mijlociu:

#### Arabia Saudită, capitala: Riyadh

#### Yemen, capitala: San’a

#### Oman, capitala: Muscat

#### Emiratele Arabe Unite, capitala:Abu Dhabi

#### Qatar, capitala: Doha

#### Bahrain, capitala: Manama [...]

### Alte ţări:

#### Armenia, capitala: Erevan

#### Georgia, capitala: Tbilisi

#### Azerbaijan, capitala: Baku

|  |  |  |  |
| --- | --- | --- | --- |
| Orientul Apropiat  Ţara | Suprafaţa (km2) | Populaţia (mil.loc.) | Capitala |
| Turcia | 779 452 | 62,50 | Ankara |
| Cipru | 9 251 | 0,75 | Nicosia |
| Siria | 185 180 | 15,60 | Damasc |
| Liban | 10 400 | 3,80 | Beirut |
| Israel | 20 770 | 5,50 | Ierusalim |
| Iordania | 97 740 | 4,20 | Amman |

(Adaptat după *Manualul de Geografie, clasa a VII-a*, Silviu Neguţ, Gabriela Apostol)

Pentru Proba D, proba de evaluare a competenţelor digitale, textul de prelucrat este adaptat după manuale aprobate de Ministerul Educaţiei Naţionale.